**ПЛАН-ПРОГРАМА**

 за дейността на НЧ „Европа-2014”, с. Мощанец за 2021 година

Ръководството на читалището отчита епидемичната обстановка, свързана с пандемия от коронавирус и осъзнава, че провеждането на някои от дейностите и мероприятията е възможно да бъде възпрепятствано.

Настоящата план – програма е разработена на основание чл. 26а, ал. 1 от ЗНЧ

I.ОСНОВНА ЦЕЛ:
Развитие и укрепване на читалището като местен общностен център с културно-просветна, информационна, социална и гражданска функции.
Превръщане на читалището в място за удовлетворяване на потребности и интереси, свързани с духовното и културно израстване на населението.

II . ПОДЦЕЛИ И ПРИОРИТЕТИ В ДЕЙНОСТТА НА ЧИТАЛИЩЕТО:
1. Възраждане и съхраняване на непреходните духовни ценности, автентични традиции и самобитни обичаи;
2. Превръщане на читалището в притегателен център и място за изява и оползотворяване на свободното време както на възрастни, така и на повече деца и младежи;

3. Участие на читалището в реализацията на областни, общински (градски) програми:
- Фестивали, събори, празник на населеното място.

4. Популяризиране на дейността на читалището:
- Привличане на дарители;
- Разпространение на резултатите от значими мероприятия, проведени от народното читалище;

- Развитие на интернет страницата на читалището;
- Поддържане на читалищен профил в социални мрежи- Facebook;
- Листовки, обяви, плакати.

III. ОСНОВНИ ДЕЙНОСТИ НА НАРОДНОТО ЧИТАЛИЩЕ

1. Насърчаване на активно гражданско поведение и толерантност сред населението;

2. Насърчаване на природосъобразен начин на живот и екологично поведение;

Направления за работа: организиране на социално-културни дейности с партньори.

3. Обучение на деца и младежи

IV. ДЕЙНОСТИ ПО ПЛАН – ПРОГРАМАТА
Във връзка с дейностите на читалището се планира:

- Изучаване на интересите и потребностите на потенциалната аудитория, която ще посещава читалищните мероприятия;

- Участие в областни, общински, градски програми;
- Създаване на информационна среда;

- Организация на мероприятия извън стените на читалището.

- Развитие на библиотечната дейност чрез обогатяване на библиотечния фонд и систематизирането му чрез библиотечен софтуер

- Кандидатстване и участия в проекти

- Развитие на художествено-творческа и самодейна дейност

- Курсове и кръжоци

V. БИБЛИОТЕКА. РАБОТА С ЧИТАТЕЛИТЕ. МАСОВИ МЕРОПРИЯТИЯ

1. Разширяване на библиотечен фонд – набавяне на нова литература и абонамент за периодични издания. Създаване на библиотека с аудио книги и безплатно разпространяване.

Източници и способи за комплектуване:
- средства – планиран разход: 700 лв.;
- чрез насърчаване на дарителството.

2. Работа с читателите
- тематични изложби във връзка с курс по фотография;

- образователни инициативи: курсове за компютърна грамотност;

- годишнини, свързани с исторически дати и личности.

3. Организиране на масови културни мероприятия.

4. Издаване и разпространение на детско списание- планиран разход: 7000 лв.

VI. ЛЮБИТЕЛСКО ХУДОЖЕСТВЕНО ТВОРЧЕСТВО, КЛУБОВЕ И КРЪЖОЦИ

Целенасочена работа, насочена към опазване на фолклора и традиционното народно богатство и създаване на условия и възможности за тяхното развитие и популяризиране.

Развитие на фолклорната група към читалището за участия в мероприятия от културния календар и национални и международни фестивали; тя ще представя най –доброто, съхранено в с.Мощанец – песни и инструментални изпълнения, останали като културно наследство в селото.
Планирани разходи: 2000 лв.

Кръжоци:

1. Кръжок по фотография;
Планирани разходи: 1000 лв.

2. Кръжок по математика;

Планирани разходи: 450 лв.

3. Уъркшоп млад изследовател:

Разглобяване и разясняване начина на работа на електроуреди от ежедневието ни.
Планирани разходи: 400 лв.

4. Курсове по математика- обогатяване (разработване на нови уроци към) действащата онлайн платформа за обучение по математика. Увеличаване на потребителите.

Планирани разходи: 4000 лв.

VII. РАБОТА ПО ПРОЕКТИ

1. Участие с проектни предложения в програмите на Европейския съюз.

2. Участие в подбрани семинари и информационни дни, и представяния на различните програми, финансирани от Европейския съюз.

VIII. КАЛЕНДАРЕН ПЛАН ЗА МЕРОПРИЯТИЯТА

МАРТ: **Тодоров ден**

Традиционен излет за Конския Великден: в конна база в село Дъбрава 30 деца и младежи се запознават с любопитни факти за конете и получават практически урок по езда.

Планирани разходи: 200 лв.

**Осми март – Международен ден на жената**

Празнична трапеза със саморъчно приготвени гозби. Концерт с участието на самодейци от с. Мощанец и гр. Благоевград.

Планирани разходи: 100 лв.

МАЙ:

**Празник на читалището - 9 май**

Читалището ще отпразнува своя рожден ден с развлекателна музикална програма.

Планирани разходи: 50 лв.

ЮНИ:

**Първи юни - Международен ден на детето и Общоселски събор Свети Дух**

Християнски празник. Тържествена литургия и курбан. Участие на фолклорния състав при НЧ „Европа-2014” и други изпълнители от региона.

Планирани разходи: 500 лв.

**Еньовден - 24 юни**

В с. Мощанец е съхранена традицията по събиране и използване на билките. На този ден млади и стари жители ще се потопят в Еньовските тайнства и ще съберат билки лековити.Ще си разменят саксии с посадени и отгледани подбрани билки и подправки. За трета поредна година ще се приготви спиртен извлек от билката котешка стъпка.

Планирани разходи: 50 лв.

АВГУСТ:

**Традиционен велопоход**

Млади велосипедисти откриват лесни велосипедни дестинации: от гр. Благоевград до гр. Рила или до гр. Симитли.

Планирани разходи: 150 лв.

СЕПТЕМВРИ:

**Лютеница по Мощански**

След успеха на първото събитие „Мощанско бутимо” продължаваме с бабите от Мощанец: посвещаваме деца и младежи в производството на домашна лютеница. Започва се с подготовка на зеленчуците и огнището, варивото се бърка енергично и накрая се опитва върху филия хляб.

Планирани разходи: 200 лв.

**Фото конкурс „Планината през детския обектив”**

Читалището организира излет в планината (хижа Безбог), където любители в детска възраст фотографират българската природа и в последствие със своите произведения на изкуството ще направят изложба.

Планирани разходи: 250 лв.

**Екскурзия до историческа забележителност**

Жителите от Мощанец посещават с културно-образователна цел подбрана историческа местност.

ОКТОМВРИ:

**Първи октомври – Ден на възрастните хора**

„Виж внуците в чужбина” – допълнително обучение на възрастни хора относно новите комуникационни технологии. Осъществяване на скайп и вайбър разговори с техни близки и роднини от далечни страни.

Планирани разходи: 0 лв.

ДЕКЕМВРИ:

**Коледни и новогодишни празници - 25-30 декември**

Празнична програма с участието на вокална група към НЧ „Европа-2014”. Пресъздаване на традиционния български обичай коледуване. Песни, танци и домашно приготвени вкуснотии.

Планирани разходи: 150 лв.

IX. РЕМОНТНИ ДЕЙНОСТИ

С договор № 601543 от 28.10.2015 г. за нуждите на НЧ “Европа-2014“ беше предоставено помещение от 36 кв.м.

1. Предвиден е ремонт на помещението съгласно следната количествено-стойностна сметка:

|  |  |  |  |  |  |
| --- | --- | --- | --- | --- | --- |
| ***КОД*** | ***НАИМЕНОВАНИЕ*** | ***МЯРКА*** | ***КОЛИЧЕСТВО*** | ***ЕД.ЦЕНА*** | ***СТОЙНОСТ*** |
| 1. | Доставка и монтаж на ПВЦ дограма, подпрозоречна дъска, козирка и комарник | м2 | 10 | 130 | 1300 |
| 2. | Подмазване около прозорци и поставяне на ъгли (труд и материали)  | бр. | 1 | 100 | 100 |
| 3. | Пясък с транспорт за замазка на пода | м3 | 1,5 | 40 | 60 |
| 4. | Цимент за замазка на пода (в чували) | бр. | 15 | 5,4 | 81 |
| 5. | Замазка на под (труд) | м2 | 40 | 5 | 200 |
| 6. | Ламинат и первази | м2 | 40 | 11,25 | 450 |
| 7. | Премахване на паркет и поставяне на ламинат | м2 | 40 | 3,25 | 130 |
| 8. | Климатик | бр. | 1 | 2400 | 2400 |
| Общо: | 4721 лв. |

X. ДРУГИ ДЕЙНОСТИ

1. Закупуване на един брой преносим компютър- 1700 лв.

2. Закупуване на софтуерен продукт- 500 лв.

Саша Войнова

Председател НЧ „Европа-2014“

ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ

ПРЕЗ 2020

**Със Заповед № РД-01-677 от 25.11.2020 г., изм. и доп. със Заповед № РД-01-718 от 18.12.2020 г., Заповед № РД-01-20 от 15.01.2021 г. и    Заповед № РД-01-52 от 26.01.2021 г., Заповед № РД-01-98 от 14.02.2021 г., Заповед № РД-01-132 от 26.02.2021 г. и Заповед  № РД-01-168 от 15.03.2021 г. министърът на здравеопазването е въвел** временни противоепидемични мерки на територията на Република България считано от 23.30 часа на 27.11.2020 г. до 31.01.2021 г., като в последствие срокът е удължен от 01.02.2021 г. до 30.04.2021 г. Съгласно цитираните заповеди провеждането на конгресно-конферентни мероприятия, семинари, конкурси, обучения, тимбилдинги и други обществени мероприятия в присъствена форма се допуска при използване на 30% от капацитета на помещението, в което се провеждат, при спазване на физическа дистанция от най-малко 1.5 м., носене на защитни маски за лице, хигиена на ръцете, редовно проветряване на всеки час и дезинфекция. Със **Заповед** РД-01-396/10.03.2021 на директора на РЗИ- Благоевград се ограничава организирането и провеждането на масови мероприятия на открито и закрито /концерти, изложения, събори, празници, панаири и други/ и се преустановява провеждането на всички културни и развлекателни мероприятия в това число- кина, театри, музеи, галерии, сценични прояви, концерти, занятия от танцовото, творческото и музикалното изкуство и др. за срок от 11.03.2021 до 24.03.2021 г. В следствие на цитираните противоепидемични мерки и забрани НЧ „Европа-2014” няма възможност да проведе редовно общо отчетно събрание, на което да приеме годишния отчет на читалището съгласно чл.14 (1), т.8 от Закона за народните читалища. При събиране на членовете на читалището на общо събрание се надвишава изискването за използване на 30% от капацитета на помещението, в което се провежда събранието и е невъзможно спазването на физическа дистанция от най-малко 1.5 метра между участниците.

НЧ „Европа-2014” отговаря на изискванията на чл. 9 (8) от ЗНЧ. Читалището може да кандидатства за държавна и/или общинска субсидия, защото е изтекъл едногодишният срок от вписването му в Регистъра на Министерство на културата.

Читалището отговаря на изискванията на чл.10 от ЗНЧ, защото притежава удостоверение за вписване в Регистъра на Министерство на културата.

**Мисия и цели**

Нашата мисия е да подпомагаме гражданското израстване и развитието на общността чрез неформално учене и дейности сред природата.

Стремим се фокусът ни да е насочен към обучение в устойчива среда и с визия за практични решения.

**Начало**

През май, 2014 год. създадохме формално НЧ „Европа-2014” с намерението да подобрим качеството на живот в общността.

За постигането на тази цел се стремим да генерираме и реализираме новаторски идеи, приложими за околната среда. Привличането на местните хора в обществени дейности за нашата организация е източник на демокрацията, приемственост и интеграция на устойчиви практики, синергия между опит и младост.

Целта на читалището е да задоволява потребностите на гражданите, свързани с културни, информационни, образователни, социални и граждански функции чрез:

• Развитие и обогатяване на културния живот, социалната и образователна дейност в общността

• Опазване на националните и местни традиции, обичаите от региона

• Насърчаване на развитието на гражданското общество

• Образование и утвърждаване на националната идентичност

• Достъп до информация.

**През 2020**

2020 година е белязана с пандемичното разпространение на коронавирус, въведена извънредна обстановка и забрани за провеждане на културни и други обществени мероприятия. Голяма част от обществото в следствие на притеснение за здравето си не посещаваше културни събития.

## Със Заповед № РД-01-124 от 13.03.2020 на министъра на здравеопазването за въвеждане на противоепидемични мерки в страната се преустановява провеждането на всякакъв вид масови мероприятия, включително спортни, културно-развлекателни и научни (кина, театри, концерти, музеи, конференции, симпозиуми, спортни и СПА центрове, фитнес-зали и други).

Със Заповед **№ РД-01-263 от 14.05.2020** на министъра на здравеопазването се ***з***абранява провеждането на масови културно-развлекателни мероприятия на закрито (театри, концерти, сценични прояви и други), с изключение на посещенията на музеи, галерии, библиотеки и кина. Мероприятията, които не са забранени, се провеждат при заетост на местата до 30 % от общия им капацитет. Забранява се провеждането и на всякакви организирани събирания на групи над 10 (десет) лица, с изключение на допуснатите спортни мероприятия по т. 5.

Със заповед № РД-01-677 от 25.11.2020 г. на министъра на здравеопазването за въвеждане на противоепидемични мерки на територията на Република България се преустановява провеждането на всички културни и развлекателни мероприятия (кина, музеи, галерии, сценични прояви, концерти, занятия от танцовото, творческото и музикално изкуство и други). Изключение се допуска по отношение на театрите, при заетост на местата до 30 % от общия им капацитет, спазване на физическа дистанция от най-малко 1,5 м. и задължително поставяне на защитни маски за лице.

Читалище Европа-2014 подпомага жителите на селото при получаване на административни услуги чрез изготвяне на декларации, искания, формуляри и др.

Поддържаме интернет страницата на читалището.

Продължаваме да обогатяваме библиотечния фонд чрез събиране на книги от дарители. До момента имаме 4416 тома.

Част от дейността ни е насочена към опазване на местния фолклор и традиционното народно богатство чрез фолклорната група.

Поради невъзможността да се провеждат заложените в културния календар мероприятия в следствие на обявените, свързани с Ковид-19 извънредно положение и извънредна епидемична обстановка в България, влезли в сила съответно на 13.03.2020 г. и 14.05.2020 г. читалището се насочи към разширяване обхвата и популяризиране на онлайн дейностите в безплатната образователна платформа [www.superurok.com](http://www.superurok.com) . НЧ „Европа-2014” осъществява образователни курсове по математика под формата на онлайн обучение чрез създаване на видео уроци за свободно и неограничено ползване. Обучението повишава дигиталните компетенции и спомага за подобряване самооценката на учениците от 7, 8, 9 и 10 клас. През 2020 г. достигнахме до нови 2980 деца и младежи, които използват нашите услуги. Заедно с тях общият брой на абонатите ни е над 8740 броя. Най-гледаните уроците вече имат посещения от порядъка на 36 000 броя. Всички изгледани клипове са над 976 000 броя. Тази дейност на читалището е отговор на тревожната тенденция за отпадане от училище на все повече ученици поради слаба заинтересованост или бедност през последните години, която се наблюдава в изследвания на Националния статистически институт. Съпричастни сме с националната СТРАТЕГИЯ ЗА ПРЕВЕНЦИЯ И НАМАЛЯВАНЕ ДЕЛА НА ОТПАДАЩИТЕ И ПРЕЖДЕВРЕМЕННО НАПУСНАЛИТЕ ОБРАЗОВАТЕЛНАТА СИСТЕМА 2013 – 2020, която има за цел ограничаване дела на децата и младежите, които по различни причини прекратяват посещенията на училищните занимания и попадат в спиралата ниско или без образование >> безработица >> бедност.

НЧ Европа-2014 е млада организация с големи амбиции и високи стандарти в социалната си дейност в общността. Имаме членове и доброволци изцяло ангажирани с въпросите на младежта, доброволчеството, както и дейностите от културно-информационния календар на читалището.

Нашата цел е да запазим и оправдаем доверието на хората в с. Мощанец, които ни вярват и подкрепят от самото начало в усилията ни за подобряване условията на живот в общността.

Саша Войнова,

Председател НЧ Европа-2014